এখন (টিভি চ্যানেল)

এখন হলো একটি বাংলাদেশী বাংলা ভাষার স্যাটেলাইট ও ক্যাবল টেলিভিশন চ্যানেল। চ্যানেলটির মালিক হচ্ছে স্পাইস টেলিভিশন লিমিটেড, যা বাংলাদেশের বৃহত্তম শিল্পসংস্থা সিটি গ্রুপের একটি অঙ্গপ্রতিষ্ঠান।

এটি বাংলাদেশের প্রথম ব্যবসা ও অর্থ অনুষ্ঠানভিত্তিক টেলিভিশন চ্যানেল। চ্যানেলটির সদরদপ্তর ঢাকার টিকাটুলিতে অবস্থিত। ২০২৪ সালে ৬ জুন বাংলাদেশের প্রথম টিভি চ্যানেল হিসেবে অগমেন্টেড রিয়েলিটি (এআর) প্রযুক্তি চালুর মধ্যদিয়ে দর্শকের সামনে নতুন রূপে হাজির হয় এখন টিভি। 

 ইতিহাস 
২০১৭ সালে বাংলাদেশ টেলিযোগাযোগ নিয়ন্ত্রণ কমিশন এখন কে সম্প্রচার করার জন্য একটি লাইসেন্স দান করে। বঙ্গবন্ধু-১ উপগ্রহের মাধ্যমে এটি ২০২১ সালের ৩০ জুলাই "স্পাইস টেলিভিশন" নামে পরীক্ষামূলক সম্প্রচার শুরু করে। এর আগে তারা বঙ্গবন্ধু-১ ব্যবহার করে সম্প্রচারের জন্য ২৮ জুলাই বিসিএসসিএলের সাথে একটি চুক্তি স্বাক্ষর করে। ২০২১ সালের ১৬ ডিসেম্বর বাংলাদেশের বিজয় দিবসে, চ্যানেলটি ‘নির্মাণ পর্ব’ নামক পরীক্ষামূলক সম্প্রচার শুরু করে।

২০২২ সালের ৩০ মেতে এখন টেলিটকের সাথে একটি চুক্তি স্বাক্ষর করে। চুক্তি অনুযায়ী টেলিটক চ্যানেলটিকে সাশ্রয়ী মূল্যে বিভিন্ন করপোরেট সেবা দেবে। ২০২২ সালের ১৬ ডিসেম্বরে পূর্ণাঙ্গ সম্প্রচারে আসার কথা থাকতেও, চ্যানেলটি বাংলাদেশের প্রথম ব্যবসাকেন্দ্রিক টেলিভিশন চ্যানেল হিসেবে, ২০২২ সালের ৯ জুন "এখন" নামে আনুষ্ঠানিক সম্প্রচার শুরু করে। এটি বাংলাদেশের ৩৭তম টেলিভিশন চ্যানেল।

 অনুষ্ঠানসমূহ 
 আপনার সঙ্গে
 ই-বাজার
 এখন আনন্দ
 এখন দুপুর
 এখন মাঠে
 এখন সকাল
 খবরগঞ্জ
 ব্র্যান্ডিং বাংলাদেশ
 এখন চারিদিক
 এখন প্রকাশ

 তথ্যসূত্র 

 বহিঃসংযোগ 
 ইউটিউবে এখন
 টুইটারে এখন
 ফেসবুকে এখন

বিষয়শ্রেণী:বাংলাদেশে টেলিভিশন
বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:২০২২-এ বাংলাদেশে প্রতিষ্ঠিত
বিষয়শ্রেণী:২০২২-এ প্রতিষ্ঠিত টেলিভিশন চ্যানেল ও স্টেশন